**Kutsetaotleja Päästemeeskonna juht, tase 5 kutseeksami kord**

**I ÜLDSÄTTED**

1. Päästemeeskonna juhi, tase 5 kutseeksami kord (edaspidi *kutseeksami kord*) määrab kindlaks kutseeksami läbiviimise ning selle käigus pääste kutsealale vajalike kompetentsuste olemasolu, mille aluseks on kutsestandard „Päästemeeskonna juht, tase 5“ (kinnitatud 11.04.2018), hindamise põhimõtted.
2. Läbiviidavale kutseeksamile kohaldatakse kutseseaduses, Sisekaitseakadeemia kutse andmise korras pääste valdkonna kutsetele (kinnitatud Vara- ja Isikukaitse Kutsenõukogu otsusega nr 16 04.11.2020) ja teistes asjakohastes õigusaktides sätestatut.
3. Kutsetaotleja lubatakse eksamile pääste valdkonna kutse andmise korras määratud tingimustel (sh hindamiskomisjonile on esitatud komandopealiku või juhendaja täidetud hindamisleht töö käigus omandatud kompetentside kohta (lisa 1) (hindamislehe vorm leitav kutse andja veebilehel [www.sisekaitse.ee/et/node/1052](http://www.sisekaitse.ee/et/node/1052)).
4. Kutseeksami toimumise aja(d) määrab kutsekomisjon.
5. Sisekaitseakadeemia avalikustab kutseeksami toimumise aja ja koha kooli kodulehel hiljemalt 14 kalendripäeva enne kutseeksami toimumist ning teavitab hindamiskomisjoni sellest e-kirja teel.
6. Kutseeksam toimub, kui eksamile on registreerinud vähemalt 2 taotlejat, maksimaalne eksamineeritavate arv ühel eksamil on 12. Kuni kahe taotleja puhul võib kutseeksami kolmanda osa hindamise läbi viia päästemeeskonna juht, tase 5 koolilõpu kutseeksamiga koos.

**II KUTSEEKSAM**

1. Kutsetaotleja lubatakse kutseeksamit sooritama kehtiva isikut tõendava dokumendi alusel.
2. Kutseeksamile pääsu eeldused täitnud, kuid eksamile mitteilmunud kutsetaotlejal on võimalik end registreerida järgmisele kutsekomisjoni poolt kutseeksami sooritamiseks määratud ajale.
3. Kutseeksam toimub Sisekaitseakadeemia õppekompleksis.
4. Kutseeksamil hinnatakse kutsetaotleja edukaks kutsetegevuseks vajalike teadmiste, oskuste, kogemuste ja hoiakute (edaspidi *kompetentsus*) omandamist kutsestandardi „Päästemeeskonna juht, tase 5“ nimetatud tööosadest ja tööülesannetest.
5. Kutseeksami hindamisülesanded ja hindamiskriteeriumid on kirjeldatud kutsekomisjoni kinnitatud kutseeksami hindamisjuhendis „Päästemeeskonna juht, tase 5“.
6. Kutseeksam viiakse läbi kolmeosalise kombineeritud eksamina.
7. Kutseeksami esimene osa koosneb kirjalike ülesannete lahendamisest (test).
8. Kutseeksami esimeses osas hinnatakse kutsetaotleja kutsetegevuseks vajaliku teadmiste olemasolu kompetentsi *Päästetöö tegemine* tegevusnäitajate osas.
9. Kutseeksami teine osa koosneb kirjalike ülesannete lahendamisest *(kaasusülesannete* *lahendamine).*
10. Kutseeksami teises osas tõendab kutsetaotleja kompetentsi Päästetöö korraldamine tegevusnäitajate: “*juhib tulemuslikult päästetööd I päästetöö juhtimise tasandil vastavalt* *kehtivatele õigusaktidele, täidab päästesündmuse kohta aruandluse ja teeb haldusmenetlustoimingud vastavalt kehtivale korrale; teeb esmased menetlustoimingud sündmuskohal vastavalt kehtivale korrale*“osas*.*
11. Kutseeksami kolmas osa koosneb praktilise ülesande lahendamisest - *päästesündmuse juhtimine* *reaalset sündmust simuleerivas keskkonnas.*
12. Praktilise ülesande sooritamisel kutseeksami kolmandas osas tõendab kutsetaotleja kompetentsi *Päästetöö korraldamine* tegevusnäitajate:
    * *„valib päästetööks otsustava suuna ja taktika kogutud info põhjal, arvestades sündmuse liiki ning eripära;*
      + *loob päästesündmuse lõpuni lahendamiseks sobiliku plaani ja korraldab selle ellu viimiseks vajalikud ressursid; annab korraldused vastavalt sündmuse lahendamise plaanile;*
      + *juhib tulemuslikult päästetööd I päästetöö juhtimise tasandil vastavalt kehtivatele õigusaktidele;*
      + *jälgib jooksvalt päästesündmuse kulgu, vajadusel muudab plaani“*
13. Kutseeksami soorituse hindamine toimub mitteeristavalt (arvestatud/mittearvestatud).
14. Kutsetaotlejale omistatakse päästemeeskonna juht, tase 5 kutse kui hindamiskomisjon on kutsetaotleja kutseeksami kõik kolm osa hinnanud hindega „arvestatud“. Mitteeristava hindamise puhul on piisavaks tulemuseks õpiväljundite saavutamine lävendi tasemele vastaval või seda ületaval tasemel ja seda väljendatakse sõnaga „arvestatud”. Ebapiisavaks tulemuseks on õpiväljundite saavutamine lävendi tasemest madalamal tasemel ning seda väljendatakse sõnaga „mittearvestatud”.
15. Kutseeksami soorituse hindamisel negatiivse tulemusega, mida väljendatakse sõnaga „mittearvestatud“ loetakse kutsetaotleja kutseeksam mittesooritatuks. Kutseeksami uuel, so teisel korral, sooritamisel sooritatakse uuesti need hindamisülesanded või hindamisülesanne, mille sooritust hindamiskomisjon esmasel kutseeksamil hindas negatiivse tulemusega („mittearvestatud“). Kui ka teisel soorituskorral hindab hindamiskomisjon hindamisülesande soorituse negatiivse tulemusega, tuleb järgmisel kutseeksami sooritamise korral sooritada kõik hindamisülesanded tervikuna uuesti.

**III HINDAMISKOMISJON**

1. Kutsekomisjon moodustab hindamiskomisjoni, kes hindab kutset taotleva isiku kompetentsuse vastavust kutsestandardi nõuetele. Juhul kui kutsetaotleja sooritab eksami kolmanda osa päästemeeskonna juht, tase 5 koolilõpu kutseeksamiga koos, siis hindab teda koolilõpu kutseeksami hindamiskomisjon. Hindamiskomisjonis on vähemalt kolm liiget, sh esimees. Hindamiskomisjoni liikmed peavad olema sõltumatud ning vajalike erialaste teadmiste ja kogemustega. Hindamiskomisjoni liige peab eksami läbi viimisel ja tulemuste hindamisel tegutsema erapooletult. Hindamiskomisjoni esimees on päästekolledži esindaja.
2. Hindamiskomisjon täidab kutseseaduse §-s 19 sätestatud hindamiskomisjoni ülesandeid.
3. Hindamiskomisjoni liikmel on õigus kõrvaldada eksamilt kutsetaotleja, kes häirib eksami läbiviimist või kasutab eksami esimeses osas lubamatuid abivahendeid (arvuti ja nutiseadmed).
4. Hindamiskomisjoni liikmetel on õigus eksami praktiliste soorituste ajal esitada kutsetaotlejale asjakohaseid lisaküsimusi.

Lisa 1

**TÖÖ KÄIGUS OMANDATUD KOMPETENTSIDE HINDAMISLEHT Päästemeeskonna juht, tase 5** Kutsestandard kinnitatud 11.04.2018

|  |  |
| --- | --- |
| Kutsetaotleja (nimi) |  |
| Töökoht (asutus, üksus) |  |
| Hindaja (nimi, ametikoht) |  |

HINNANG KUTSETAOTLEJA TEGEVUSTELE

|  |  |
| --- | --- |
| **Reageerimisvalmiduse tagamine** | Hindaja hinnang |
| **Tegevusnäitajad** | kutsetaotlejale |
|  | arvestatud/ |
|  | mittearvestatud |
|  | **A/MA** |
| - viib läbi valvevahetuse üleandmise ja vastuvõtmise vastavalt kehtivale |  |
| korrale; paigutab isikkoosseisu operatiivvalmiduses olevale |  |
| päästetehnikale vastavalt kehtivale korrale |  |
| - täidab elektroonselt päästetöö rakendusprogramme; informeerib esimesel |  |
| võimalusel muudatustest operatiivvalmiduses vastavalt kehtivale korrale |  |
| - kontrollib dokumentide täitmist ja täidab valmisoleku tagamiseks vajalikud |  |
| dokumendid |  |
| - hoiab end kursis teeninduspiirkonna ohutegurite, kõrgema riskiga |  |
| objektide ja reageerimisressursiga |  |
| - korraldab ja tagab varustuse ning tehnika hooldamise päästekomando |  |
| tasandil |  |
| - tuvastab graafikuvälise hoolduse tegemise vajaduse ja teavitab sellest |  |
| vastavalt kehtivale korrale |  |
| - valmistab ette ja viib läbi valvemeeskonna päevakavajärgset õppetegevust |  |
| vastavalt plaanile ja teenistuslikule vajadusele |  |
| - annab koolitatavatele tagasisidet, sh ohutusnõuete järgimise kohta |  |
| - täidab õppetegevusega seotud dokumendid vastavalt kehtivale korrale |  |
| - hindab päästjate teadmiste ja oskuste taseme vastavust nõuetele |  |
| **Märkused/põhjendused:** |  |
|  |  |
| **Päästetöö korraldamine** |  |
| **Tegevusnäitajad** |  |
| - tagab päästesündmusele kaasatud isikute ohutuse, kontrollib ja jälgib |  |
| kaitsevarustuse kasutamist ja tööülesannete ohutustehniliselt korrektset |  |
| sooritamist |  |
|  |  |
| - analüüsib koos meeskonnaga päästesündmuse lahendamise |  |
| tulemuslikkust |  |
| **Märkused/põhjendused:** |  |
|  |  |

|  |  |  |
| --- | --- | --- |
| **Päästetöö tegemine**  **Tegevusnäitajad** | |  |
| * juhib ja korraldab suitsusukeldumist vastavalt suitsusukeldumise juhendile ja tulekahju eripärale; hindab riske vastavalt suitsusukeldumistööde käigus saadud infole; kontrollib suitsusukeldujate valmisolekut, varustust ja tegevust; vajadusel suitsusukeldub, kasutades selleks põhiauto standardvarustust | |  |
| * juhib ja korraldab suitsusukeldumist vastavalt suitsusukeldumise juhendile ja tulekahju eripärale; hindab riske vastavalt suitsusukeldumistööde käigus saadud infole; kontrollib suitsusukeldujate valmisolekut, varustust ja tegevust; vajadusel suitsusukeldub, kasutades selleks põhiauto standardvarustust | |  |
| * teeb ennetustööd oma pädevuse piires vastavalt korraldusele; annab vahetule juhile ennetustöö sisu ja vahendite kohta tagasisidet; juhendab päästjaid ennetustöös; täidab ennetustöö kohta käiva nõuetekohase aruandluse. | |  |
| **Märkused/põhjendused:** | | |
| **Läbivad kompetentsid**  **Tegevusnäitajad** | |  |
| * järgib oma töös tööohutuse reegleid ja põhimõtteid | |  |
| * vastutab koolitusel ja päästesündmusel osalevate ja kaasatud isikute ohutuse eest | |  |
| * kontrollib töövahendite kasutusjärgse hoolduse tulemust, fikseerib töövahendite erakorralise hoolduse vajaduse ja edastab info vastavalt korrale, kasutab töövahendeid sihipäraselt vastavalt tootja kasutusjuhendile ning kontrollib töövahendite sihipärast kasutamist | |  |
| * järgib oma töös päästetöö valdkonda reguleerivaid õigusakte ja kontrollib nende järgimist; tunneb oma organisatsiooni ülesehitust ja toimimise põhimõtteid ning organisatsiooni kultuuri | |  |
| * on motiveeritud õppima, huvitub iseenda ja eriala/valdkonna arengust; arendab ennast sihipäraselt; hoiab ennast treeningutega vormis | |  |
| * kasutab tööks vajalikke info- ja kommunikatsioonitehnoloogia vahendeid (riistvara ja tarkvara, raadiosidevahendid, navigatsiooniseadmed jm) vastavalt kehtestatud korrale ja kasutusjuhenditele | |  |
| * töötab tõhusalt meeskonnas ja selle huvides ning kohandub meeskonnaga, juhib meeskonda; arvestab teistega ja täidab oma rolli meeskonnas | |  |
| * kasutab oma töös eesti keelt vastavalt seadusega kehtestatud nõuetele | |  |
| * järgib oma töös päästeteenistuja väärtusi ja eetikakoodeksit ning ametniku eetikakoodeksit, teeb ennetustööd | |  |
| **Märkused/põhjendused:** | | |
| **Koondhinnang** (sobivus töötada päästemeeskonna juhiametikohal)**:** | | |
| **Põhjendus (soovi korral iseloomustus):** | | |
| Hindaja allkiri: | kuupäev: | |